- اخذ دمي حبر
اخذ دمي حبر لو وشلت حبرك
لازم كلبي بيدي وكاعد انتظرك
تانيتك تجي وماجيت شمصبرك...
واكف كل كياني وروحي تتلكاك...
من كلبي اندعي المانع عسه لأمرك...
دكات الكلب تحسبلك اللحظات
وعيني معلكه اعله الباب تنتظرك...
لحظات انت عندك وانه عندي سنين...
- غنه الاخرس
حنيت... ومحنتك للطوايف عيد
وإنته أصل المحنة وللمناجل إيد
نوروزك حصادي
وطارشك خطّار
دك بابي
وفرحته مشابك ويا الدار
طيفك لبّسوه الليل
لن خيطه كصف بضواك
لن خيطه
كصف ويبيد
تلهب
والحروره البيك
دفّت نارها جويريد
وجّيت
وشرارك
غطّه شعر الليل
والشافك يلمسك
واليميل يميل
يا ماي الشموع الحار
يا حنّه بزراك النار
راية بفي صباح العيد
لطيور الحزن نيشان
كمره بسجّة الماشين
مرخوصة إعلى كل عطشان
وجروف
وكمر
واطفال
تتلكّه حلم سفّان
ضي مسحور
وسنيني الطوال وياك
روجات إعلى صدر الهور
ما يكضن
يمطرن شوك
شور مشابكينه بشور
أطشنلك ورد روحي
أطش عمري
وأظل منذور
أظل منذور
واليدري بهواك العيد
وأكثر
يعتني بكل طور
يصعد عالجمر جنحين
وظنونه إعلى جنحينه
واليدري
الشمس كسفات
ما يعشي الحزن عينه
واليدري
شعجب يغتاب؟
وبنص كلّته حلمه
بخور ايشم
يشم عنبر
يشم ريحة كهاوينا
وجا هلهل سواد الليل
لو يطفي الكمر نجمه
وجا ضاع العرف بالعين
زلمه يطيح يم زلمه
عثره بدفترك
يا ذاك
عثره تلوم عثره
وياك
نجمة تذوب
يم نجمة
صعبات الجلم
يا ذاك
كلشي تكلّف الجلمة
- احس متغير اني ومـــــــالي خلك الناس
وأحس تعبان كَلبي من الوكت مــــــقهور
مثل غيمة حزن تمـــــطر علي كبـــــريت
وانه بنار عايش والدمـــــوع تــفــــــــــــور
كل يوم الامس مثل الفلــــــم ينعــــــــاد
وباجر والامس والجاي نفـــــــس الطــــور
ناعور الوكت يســـــــگيني جان اشـــعار
وافتر الوكت وانه الــــــصرت ناعـــــــــــــور
جنت اضحك واسولـــــــــف ويا هذا وذاك
على غفلة ولگيت الناس كلها جــــــــور
طرت بجـــــــــناح واحد للفرح فد يـــــــوم
شو حتـــــــى الفرح ردني بجنح مكسور
ضيعت البـــــــــخت وانه الجنت محـــظوظ
حتى ويا العــــــشك ما عشت لحضة بنور
يا كَلبي شكثر عذبــــــــــــتك انت ويــــــاي
احس كَلبي على كَلبي من الحزن مفطور
- موكافي حزن ياكلبي مامليت؟
مثل دمعة يتيم اليوم حالك
بجيت هوايه حتى الدمع ملاّك
وطلب دمعك كلب ثاني إبدالك
وحقه الدمع لوملّك ومعذور
لأن ماكو كلب وفه بمثالك
شمالك ياكلب صدكت بالناس
وثقت بيهم عليمن شنهو اجالك
عافوك التحبهم وبرخص باعوك
ووفيت بحبك ومحد وفالك
اريدك ياكلب تنسالي الهموم
ولاتعتب بعد اكطع وصالك
- شلت حبك دهر بضلوعي ادفيه
و على هجرك ما ونيت بيوم ونه
لك سنين عمري كضت وتريد الجاي ؟
شطالبني يا ابن ادم تراها مو مروه
طعنت ظهري و شمتت كل الناس
بس زامطت كلت ميسويها ويخون النعمة
طلع خاين وما صان الخوه شلون !
حسافه اعتبرته اخو وصرت ابن امة
المثل ماينظرب بالبشر بل ينقاس
و ماجذب الكال حكم بالصحبه
الصديق وقت الضيق بس انخاه
شو متت وما نطق ولا كلمة !
بس هاك اخذ نصيحه من مصدوم
اختار النذل بلكي ينصلح امره !
- اكدر اضل عايش حزين وياك
وانت بغير عالم واني هايم بيك
مامجبور اموتن واشتعل وانهار
ولا مجبور احير بعيدك شانطيك
من شفتك تحب وتساند الياذيك
جنت مثل الدرع واكف اصد الناس
واطك بوجه اليحاول يمس طاريك
ومن انه اتعبت انت ادفعتني بساع
شلونك ماكلتلي ولا كلتلي شبيك
رحت بكل صلافه تعانك الباعوك
وبيديهم تخلي كبالي ذني ايديك
مريض انت صدك راجع طبيب ارجوك
مجنون انت كلش ماجنت ادريك
ما اشكيك ابد لا والله ما اشكيك
وما اخليك ابد نص كلبي ما اخليك
روح اركض وره العافوك يامسكين
روح انت مثلهم ضايع وجذاب
وهم عندك مثلهم للأسف وجهين
اريد احجي واريد ارتاح من الليل
وشيفيد الحجي ويه الغدو ميتين
مثل اطرش كعد بالزفه انت اليوم
ورغم صغرك اضن عمرك صبح تسعين
مرحوم انت ميت عندي من اشهور
وكل شهر اني احسبه براسي عشر سنين
واذا ذكروك هسه كبالي اكلهم مات
اقرو الفاتحه ونقراهه الك مرتين